section_heading: Oblik i građa
paragraph_text: Timus se sastoji iz 2 režnja jajastog oblika od kojih je obično desni režanj veći. U sredini su režnjevi spojenim mostom timusnog tkiva. Svaki režanj je obavijen čahurom (lat. capsula thymi) i sastavljen je od velikog broja malih režnjeva koji su međusobno razdvojeni pregradama vezivnog tkiva. Režnjić je građen kao limfatični organ. Njegov periferni dio je kora i u njoj se nalaze gusto zbijeni T-limfociti. Središnji dio režnjića je srž. Ona je bogata krvnim žilama i vezivnim tkivom. U srži se nalaze specifična Hassallova tjelašca.